Liefde deur ’n lens is die derde boek in ’n trilogie wat deur Om Amelie se tafel en Liefde in laslap voorafgegaan word (hoewel elke boek ook op sy eie kan staan). Was dit van die begin af jou plan om ’n trilogie te skryf of het sekere newekarakters net daarop aangedring dat jy húlle liefdesverhaal ook vertel
Nee, ek het nie ’n reeks beplan nie. Om Amelie se tafel het ontstaan uit ’n idee dat die heldin ’n rekenaar bo ’n ring sal verkies 😊 Natalie is Amelie se vriendin van skooldae af en toe sy en Chris se broer Neethling ontmoet, kon ek sien hier kom ’n ding. Ek was halfpad met Liefde in laslap toe Francois, Natalie se broer, net eenvoudig homself in die storie dwing. Ek het dadelik ophou skryf en gaan stap, ontsteld oor die karakter wat ewe skielik homself kom opdring. En iewers op my wandelpad begin ek wonder hoekom dra Nicola altyd ’n kamera om haar nek. En net daar, val die derde storie Liefde deur ’n lens, in plek.
Nicola Meyer, die heldin van Liefde deur ’n lens, is ’n fotograaf wat regoor die wêreld foto’s neem. Vertel ons van die navorsing wat jy moes doen om haar beroep geloofwaardig uit te beeld.
Ek neem foto’s met my foon so ek is geen fotograaf nie, maar ek is mal oor besonderse fotografie en lees baie daaroor. Die portretstudies wat Nicola doen, is inspireer deur Joyce Tenneson se werk wat vir my baie aangrypend is (loer na sy werk)
’n Gedeelte van die boek speel in Santa Fe in Nieu-Mexiko af. Is dit ’n plek wat jy al self besoek het? Waarom het dit jou geïnspireer?
Ek het gesoek na ’n fotografiekursus wat Nicola kon gaan doen en het op die manier gesien in Sante Fé word daar jaarliks sulke kursusse aangebied. En toe moes ek meer uitvind oor Sante Fé en natuurlik is dit nou op my bucketlys om soontoe te gaan! Klink na ’n wonderlike plek waar enige vorm van kuns te sien is. Nicola moes blyplek hê en so het ek op die Inn of the five graces afgekom – die idee van die ‘five graces’ word op die inn se webwerf bespreek – wat toe baie mooi inpas by die storie
In die verhaal onderdruk Nicola pynlike herinneringe, maar Francois sien die seer raak wat sy probeer wegsteek. Glo jy in die helende krag van liefde?
Drie romantiese liefdesverhale deur gewilde skrywers: In Beenaf bokkie moet diere-aktivis Candy Cilliers vir haar “oom” Fouche Mulder gaan huishou op sy plaas, waar onskuldige bokkies sowaar gejag word! In Hart van die son word Nadia Pretorius in die hof vrygespreek danksy Dewald Duvenhage se knap regsvaardighede. Maar kan sy die trauma van haar verlede afskud? En in Romanse agter die skerms wen Colette ’n naweek saam met Emile – die man wat haar hart voorheen gebreek het.